શહીદના બે વર્ષ બાદ મનોજ કુમારે દિગ્દર્શક તરીકે ઉપકાર બનાવી. તેમાં મનોજે ભારત નામના ખેડૂતનો રોલ કર્યો હતો. આ ફિલ્મમાં બદલાતા ભારતની તસવીર હતી કે જે લોકો જોતા જ રહી ગયાં. ઉપકારને સર્વશ્રેષ્ઠ ફિલ્મ, સર્વશ્રેષ્ઠ દિગ્દર્શક, સર્વશ્રેષ્ઠ કથા તથા સર્વશ્રેષ્ઠ સંવાદ શ્રેણીમાં ફિલ્મફૅર ઍવૉર્ડ મળ્યા હતાં. ઉપકારને દ્વિતીય સર્વશ્રેષ્ઠ ફીચર ફિલ્મનો નૅશનલ ઍવૉર્ડ તથા સર્વશ્રેષ્ઠ ડાયલૉગનો બીએફજેએ ઍવૉર્ડ પણ આપવામાં આવ્યો હતો.